Национално знаме на Азербайджан
Националното знаме на Азербайджан е държавен символ, състоящ се от три еднакви цветни полета – синьо, червено и зелено, подредени в този ред хоризонтално от горе надолу, и има правоъгълна форма с отношение ширина към дължина 1:2. В средата на червеното поле е изобразен бял полумесец и осемлъчева бяла звезда.

Символика 
Полумесецът и зеленият цвят в знамето символизират исляма – основната религия в страната, синият цвят е символ на тюрките, осемлъчевата звезда символизира осемте клона на тюркските народи, а червеният цвят е символ на прогреса.

История 
Официално знамето е прието на 5 февруари 1991 г., след като страната придобива независимост и се отделя от СССР. Подобно знаме е използвано и между 1918 и 1920 г., в периода на кратка независимост на страната от Руската империя. По времето, когато Азербайджан е бил част от СССР, знамето на Азербайджанската ССР е представлявало сърп и чук на червен фон със синя ивица отдолу.

Дизайн 

Националното знаме на Азербайджан се състои от три еднакви цветни полета – синьо, червено и зелено, подредени в този ред хоризонтално от горе надолу, и има правоъгълна форма с отношение ширина към дължина 1:2. В средата на червеното поле е изобразен бял полумесец и осемлъчева бяла звезда. Описанието е записано в Конституцията на страната приета на 12 ноември 1995 г.

Цветовете на знамето на Азербайджан са определени с президентски декрет от 2004 г. и обновен през 2013 г., когато цветовете са дефинирани чрез цветовата схема Pantone

Знаме през годините

Източници

Външни препратки 
 английски  руски  Национални символи на Азербайджан

Азербайджан
Знаме